Document ID: 32000D0050

Komisijos sprendimas
1999 m. gruodžio 17 d.
dėl ūkių, kuriuose yra laikomi ūkinės paskirties gyvūnai, tikrinimo būtiniausių reikalavimų
(paskelbta dokumentu Nr. C(1999) 4534)
(tekstas svarbus EEE)
(2000/50/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. liepos 20 d. Tarybos direktyvą 98/58/EB dėl ūkinės paskirties gyvūnų apsaugos [1], ypač į jos 6 straipsnio 3 dalį,
kadangi:
(1) valstybės narės pateikia Komisijai ataskaitas apie patikrinimus, būtinus pagal Direktyvos 98/58/EB 6 straipsnį;
(2) valstybių narių ataskaitų apie patikrinimus formatas, turinys ir pateikimo dažnumas turi būti suderintas, o be to yra svarbu rinkti informaciją apie patikrinimų kiekį bei kokybę, kad būtų galima įvertinti, ar valstybės narės užtikrina Tarybos direktyvos 98/58/EB nuostatų laikymąsi;
(3) minėtų patikrinimų rezultatai yra svarbūs Komisijai pateikiant atskiras ataskaitas Veterinarijos nuolatiniam komitetui pagal Direktyvos 98/58/EB 6 straipsnio 2 dalį;
(4) šiame reglamente numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Valstybės narės turi pateikti Komisijai atskaitą, įtraukiančią su ūkinės paskirties gyvūnų apsauga susijusių patikrinimų rezultatus.
2. Atsižvelgiant į Direktyvos 98/58/EB 6 straipsnio 3 dalies nuostatas, ataskaitoje turi būti pateikta priede nurodyta informacija.
2 straipsnis
Ataskaita turi būti pateikiama kas dvejus metus, iki paskutinės balandžio mėn. darbo dienos, o pirmą kartą - iki 2002 m. balandžio 30 d.
3 straipsnis
Šis sprendimas įsigalioja 2000 m. sausio 1 d.
4 straipsnis
Šis sprendimas skirtas valstybėms narėms.
Priimta Briuselyje, 1999 m. gruodžio 17 d.

Labels: 20
6